b"\n_START_ARTICLE_\nThe Circus Starring Britney Spears\n_START_PARAGRAPH_\nThe Circus Starring Britney Spears, v\xc4\x8dasih imenovana tudi Circus Tour, je \xc5\xa1esta koncertna turneja ameri\xc5\xa1ke pevke Britney Spears, s katero je promovirala svoj \xc5\xa1esti glasbeni album, Circus. O turneji se je pri\xc4\x8delo govoriti \xc5\xbee oktobra 2007, po izzidu pevkinega petega glasbenega albuma, Blackout; kakorkoli \xc5\xbee, turnejo za promocijo tega albuma so iz neznanih razlogov odpovedali. Novo turnejo so uradno potrdili decembra 2008, ko so razkrili tudi datume koncertov v Zdru\xc5\xbeenih dr\xc5\xbeavah Amerike in Zdru\xc5\xbeenem kraljestvu. Oder je bil sestavljen iz treh obro\xc4\x8dev, ki so bili postavljeni tako, da so spominjali na cirkus. Kostume sta oblikovala modna oblikovalca Dean in Dan Caten. Na oder so postavili tudi velikanski ekran v obliki cilindra, ki je v ozadju prikazoval razne posnetke. Dodatne u\xc4\x8dinke je urejalo podjetje Solotech. Med drugim aktom se je Britney Spears na odru pridru\xc5\xbeil tudi \xc4\x8darovnik Ed Alonzo. Na turneji so v glavnem nastopali s pesmimi z albumov In the Zone, Blackout in Circus. Junija 2009 je Britney Spears oznanila, da bo v sklopu turneje prvi\xc4\x8d nastopila tudi v Avstraliji._NEWLINE_Turnejo so opisali kot \xc2\xbbpop ekstravaganzo\xc2\xab. Sestavljena je bila iz petih delov. Britney Spears je med turnejo zaigrala tako voditeljico cirku\xc5\xa1kih predstav kot su\xc5\xbenjo, vsepovsod pa jo je spremljalo veliko \xc5\xa1tevilo plesalcev. Prvi akt, House of Fun (Anything Goes), je sestavljalo veliko tem, kot sta \xc4\x8darovni\xc5\xa1tvo in vojna. Kon\xc4\x8dal se je z nastopom z balado, v katerem je Britney Spears v bollywoodskem stilu lebdela v zraku in se dr\xc5\xbeala za de\xc5\xbenik. Drugi akt, imenovan Freakshow/Peepshow je sestavljal video uvod s heavy metal glasbo, nato pa so izvajali razne temne in seksualne to\xc4\x8dke. Tretji akt, Electro Circ, so sestavljale energi\xc4\x8dne plesne to\xc4\x8dke, zaklju\xc4\x8dili pa so ga s posnetkom videospotov Britney Spears in nastopom s policijsko temo. \xc4\x8cez turnejo so opravili tudi nekaj sprememb. Veliko pesmi, ki so jih izvajali, so spremenili v remixe; Britney Spears je na dolo\xc4\x8denih evropskih koncertih izvedla pesem \xc2\xbbMannequin\xc2\xab, na nekaterih severnoameri\xc5\xa1kih koncertih pa je nastopila tudi z lastnimi verzijami pesmi Duffy in Alanis Morissette._NEWLINE_Turneji The Circus Starring Britney Spears so glasbeni kritiki dodelili v glavnem pozitivne ocene. Veliko jih je pohvalilo estetiko ter jo pohvalili, saj naj bi bila zelo zabavna, nekateri pa so kritizirali dejstvo, da \xc2\xbbni pela v \xc5\xbeivo.\xc2\xab\xc2\xa0Turneja je do\xc5\xbeivela velik komercialni uspeh in vsega skupaj iztr\xc5\xbeila 131,8 milijonov $. Veliko vstopnic so prodali \xc5\xbee v prvem tednu od izdaje, zaradi \xc4\x8desar so sponzorji turneje dodali \xc5\xa1e ve\xc4\x8d koncertov. Turneja je podrla rekord za najve\xc4\x8d prodanih vstopnic v mnogih ameri\xc5\xa1kih mestih in vsi koncerti v Severni Ameriki so bili razprodani. Postala je peta najbolje prodajana turneja leta 2009 in peta najbolje prodajana turneja \xc5\xbeenske ustvarjalke vseh \xc4\x8dasov. Na enem izmed avstralskih koncertov je pri\xc5\xa1lo do velike kontroverznosti, saj so tamkaj\xc5\xa1nji novinarji pri\xc4\x8deli poro\xc4\x8dati, da je veliko \xc5\xa1tevilo obo\xc5\xbeevalcev dvorano zapustilo kar sredi koncerta. Kakorkoli \xc5\xbee, predstavniki Britney Spears in sponzorji turneje so to kasneje zanikali.\n_START_SECTION_\nOzadje\n_START_PARAGRAPH_\n9. septembra 2007 je Britney Spears izvedla na podelitvi nagrad MTV Video Music Awards pesem\xc2\xa0\xc2\xbbGimme More\xc2\xab, glavni singl z njenega petega glasbenega albuma, Blackout (2007). Nazadnje je v \xc5\xbeivo nastopala na turneji The M+M's Tour maja istega leta. Glasbeni kritiki so zelo kritizirali njeno petje, njeno plesanje in celo njeno garderobo in ve\xc4\x8dkrat so ga ozna\xc4\x8dili za najbolj bole\xc4\x8d trenutek v njeni karieri. Oktobra 2007 so poro\xc4\x8dali, da bo Britney Spears za\xc4\x8dela s turnejo za promocijo albuma in da so \xc5\xbee pri\xc4\x8deli z avdicijami za spremljevalne plesalce, vendar je zalo\xc5\xbeba Jive Records to kasneje zanikala. Februarja 2008 so pri\xc4\x8deli s podobnimi govoricami, saj so novinarji trdili, da \xc5\xbee nekaj mesecev vadi za turnejo v studijih Millennium v Los Angelesu, Kalifornija. Trdili so tudi, da namerava v naslednjih tednih oditi v Evropo ter tako pri\xc4\x8deti s svetovno turnejo. Kakorkoli \xc5\xbee, turnejo so resni\xc4\x8dno na\xc4\x8drtovali, vendar so jo iz neznanih razlogov odpovedali. Septembra 2008 je potem, ko je newyor\xc5\xa1ka radijska postaja Z100 premierno predvajala njen singl\xc2\xa0\xc2\xbbWomanizer\xc2\xab, Britney Spears nastopila na nenapovedanem koncertu, kjer je oznanila, da namerava leta 2009 organizirati svetovno turnejo, s katero bo promovirala svoj \xc5\xa1esti glasbeni album, Circus (2008). Koncert je sponzoriralo podjetje AEG Live. Biv\xc5\xa1i vodja organizacije turneje, avstralski koreograf Wade Robson, je dejal, da bodo v sklopu turneje obiskali Zdru\xc5\xbeeno kraljestvo, Zdru\xc5\xbeene dr\xc5\xbeave Amerike in Avstralijo._NEWLINE_Po nastopu v \xc5\xbeivo v oddaji Good Morning America 2. decembra 2008 je Britney Spears uradno potrdila datume petindvajsetih ameri\xc5\xa1kih koncertov in dveh britanskih koncertov, povedala pa je tudi, da bodo s turnejo pri\xc4\x8deli 3. marca 2009 s koncetrom v New Orleansu. Oktobra 2008 so za spremljevalne glasbenike na turneji izbrali glasbeno skupino Pussycat Dolls za koncerte v Severni Ameriki. Mened\xc5\xbeer Britney Spears, Larry Rudolph, je trdil, da bo turneja \xc2\xbbpresenetila ljudi, Britneyjini obo\xc5\xbeevalci pa je zagotovo ne bodo nikoli pozabili.\xc2\xab Kasneje je dodal: \xc2\xbbCelotno turnejo bo izvedla s pospe\xc5\xa1eno hitrostjo - vse skupaj bo trajalo kak\xc5\xa1no uro in pol. Je zelo intenzivno. To je turneja, zelo podobna Britney Spears. Je vse, kar od nje pri\xc4\x8dakujemo - in ve\xc4\x8d!\xc2\xab 28. aprila 2009 so turneji dodali \xc5\xa1e evropskih osem koncertov. Naslednjega dne so dodali \xc5\xa1e \xc5\xa1tiri koncerte v Rusiji, na Poljskem in v Nem\xc4\x8diji. 9. junija 2009 je oznanila, da bo v sklopu turneje prvi\xc4\x8d nastopala tudi v Avstraliji, in sicer novembra tistega leta. Britney Spears je dejala: \xc2\xbb\xc5\xbde precej \xc4\x8dasa sem si \xc5\xbeelela nastopati v Avstraliji in zdaj kon\xc4\x8dno bom. Moja turneja Circus je najbolj\xc5\xa1a turneja do zdaj in komaj \xc4\x8dakam, da nastopim za svoje avstralske obo\xc5\xbeevalce. Kmalu se vidimo!\xc2\xab Naslednjega dne je preko svoje uradne spletne strani oznanila, da se bo vrnila v Severno Ameriko in tam nastopila na \xc5\xa1e dvajsetih koncertih. Govorilo se je tudi, da bo nekaj koncertov v sklopu turneje The Circus Starring Britney Spears organiziranih tudi v Ju\xc5\xbeni Ameriki, vendar je mened\xc5\xbeer Britney Spears, Adam Leber, povedal, da so se za to trudili, vendar tega niso dosegli.\n_START_SECTION_\nKoncert\n_START_PARAGRAPH_\nKoncerte so razdelili na ve\xc4\x8d delov z razli\xc4\x8dnimi temami: The Circus, House of Fun (Anything Goes), Freakshow/Peepshow, Electro Circ in zaklju\xc4\x8dek. Koncert se je pri\xc4\x8del s posnetkom \xc2\xbbDobrodo\xc5\xa1li v cirkusu\xc2\xab, video uvodom, v katerem je zaigral Perez Hilton kot kraljica Elizabeta II.. Sredi posnetka se je ekran v obliki cilindra pri\xc4\x8del dvigovati in na posnetku se je pojavila Britney Spears, ki je Pereza Hiltona ustrelila s samostrelom, zaradi \xc4\x8desar je padel na tla. Na koncu se Britney Spears z bi\xc4\x8dem v rokah pri\xc4\x8dne oddaljevati od stropa in se s plo\xc5\xa1\xc4\x8do, oble\xc4\x8dena v suknji\xc4\x8d, pokrivalo z gepardjim vzorcem ter \xc4\x8drne kratke hla\xc4\x8de in obuta v \xc5\xa1kornje z visokimi petami pri\xc4\x8dne spu\xc5\xa1\xc4\x8dati proti tlem. Nato pri\xc4\x8dne z nastopom s pesmijo\xc2\xa0\xc2\xbbCircus\xc2\xab, med katerim so oder zavzeli akrobati, ki so med drugim delali akrobacije na obro\xc4\x8dih v zraku. Ob koncu nastopa Britney Spears sname svoj suknji\xc4\x8d in razkrije steznik s kristali Swaroski. Nato odide na sredo glavnega odra, vse pred njo pa se zadimi. Vstopi v zlato kletko in pri\xc4\x8dne izvajati pesem\xc2\xa0\xc2\xbbPiece of Me\xc2\xab, med tem pa posku\xc5\xa1a ube\xc5\xbeati svojim spremljevalnim plesalcem iz kletke. Temu je sledila kratka vmesna to\xc4\x8dka, nastop akrobatov v nevihti. Po vmesni to\xc4\x8dki je Britney Spears pri\xc4\x8dela izvajati pesem\xc2\xa0\xc2\xbbRadar\xc2\xab, med nastopom pa so na vseh odrih plesali ob drogovih. Temu je sledila vmesna to\xc4\x8dka, med katero so njeni spremljevalni plesalci izvajali razli\xc4\x8dne akrobatske to\xc4\x8dke, v ozadju pa se je predvajal LAZRtagov remix pesmi\xc2\xa0\xc2\xbbGimme More\xc2\xab. V naslednjem delu koncerta je \xc4\x8darovnik Ed Alonzo zavzel oder in Britney Spears je zaigrala njegovo pomo\xc4\x8dnico. Medtem ko se je v ozadju predvajala pesem \xc2\xbbOoh Ooh Baby\xc2\xab, je zlezla v velikansko \xc5\xa1katlo in \xc4\x8darovnik jo je razrezal na pol. Potem, ko je zlezla iz \xc5\xa1katle, je zlezla v drugo \xc5\xa1katlo na sredini odra. Ta \xc5\xa1katla je eksplodirala, iz nje pa so se vsule ble\xc5\xa1\xc4\x8dice in kasneje so pokazali, da je Britney Spears u\xc5\xa1la iz slednje. Nato je Ed Alonzo spustil rde\xc4\x8do zaveso. Britney Spears se je s \xc5\xa1tirimi spremljevalnimi plesalci vrnila na oder in pri\xc4\x8dela z nastopom s pesmijo \xc2\xbbHot as Ice\xc2\xab. Naslednja pesem je bila Co-Edov remix pesmi\xc2\xa0\xc2\xbbBoys\xc2\xab. Med nastopom je Britney Spears nosila voja\xc5\xa1ki kostum, obkro\xc5\xbeili pa so jo njeni spremljevalni plesalci, nekateri na kolesih. Na koncu nastopa je z enim izmed svojih mo\xc5\xa1kih spremljevalnih plesalcev izvedla voja\xc5\xa1ko vajo, nato pa pri\xc4\x8dela nastopati s pesmijo\xc2\xa0\xc2\xbbIf U Seek Amy\xc2\xab, med katerim je v rokah dr\xc5\xbeala ro\xc5\xbenato kladivo. Po kratki vmesni to\xc4\x8dki se je Britney Spears vrnila na oder in pri\xc4\x8dela z bollywoodskim nastopom s pesmijo\xc2\xa0\xc2\xbbMe Against the Music\xc2\xab. Nato je na kratko govorila z ob\xc4\x8dinstvom in nazadnje sedla na velikanski de\xc5\xbenik, ki jo je dvignil v zrak in pri\xc4\x8del se je nastop s pesmijo\xc2\xa0\xc2\xbbEverytime\xc2\xab._NEWLINE_Koncert se je nadaljeval s posnetkom razli\xc4\x8dice videospota Marilyna Mansona,\xc2\xa0\xc2\xbbSweet Dreams\xc2\xab, v katerem se prika\xc5\xbee Britney Spears na klasi\xc4\x8dni zabavi, kjer vsi, razen ona, nosijo maske. Sprogramiran glas je ob\xc4\x8dinstvo pozdravil ob za\xc4\x8detku tretjega akta turneje in Britney Spears je pri\xc5\xa1la nazaj na oder ter pri\xc4\x8dela izvajati pesmi \xc2\xbbFreakshow\xc2\xab\xc2\xa0in \xc2\xbbGet Naked (I Got a Plan)\xc2\xab. Posnetek \xc2\xbbBritneyjina vro\xc4\x8da linija\xc2\xab\xc2\xa0so predvajali med to\xc4\x8dko, ko so klovni izbrali nekoga iz ob\xc4\x8dinstva in ga zafrkavali. Britney Spears se je vrnila na oder in pri\xc4\x8dela nastopati s pesmijo \xc2\xbbBreathe on Me\xc2\xab, kjer je plesala pred velikanskim okvirjem, ter s pesmijo \xc2\xbbTouch of My Hand\xc2\xab, v kateri je imela \xc4\x8dez o\xc4\x8di prevezan trak, medtem pa so jo dvignili v zrak. \xc4\x8cetrti del se je za\xc4\x8del z uvodom glasbene skupine, nato pa je Britney Spears pri\xc4\x8dela z nastopom s pesmijo\xc2\xa0\xc2\xbbDo Somethin'\xc2\xab, med katerim je v roki dr\xc5\xbeala pi\xc5\xa1tolo, ki je streljala ble\xc5\xa1\xc4\x8dice. Temu je sledil nastop s pesmijo\xc2\xa0\xc2\xbbI'm a Slave 4 U\xc2\xab, med katerim se je nad njo dvignil velikanski ognjeni obro\xc4\x8d. Med vmesno to\xc4\x8dko \xc2\xbbUtrip srca\xc2\xab\xc2\xa0je vsak izmed plesalcev prikazal nekaj individualnih gibov. Nato je Britney Spears nastopila s pesmijo\xc2\xa0\xc2\xbbToxic\xc2\xab\xc2\xa0na odru z raznimi zelenimi lu\xc4\x8dmi, ki je takrat spominjal na d\xc5\xbeunglo. Nato je nastopila z remixom pesmi\xc2\xa0\xc2\xbb\xe2\x80\xa6Baby One More Time\xc2\xab. Po kratki pavzi se je pri\xc4\x8del predvajati posnetek s pesmijo\xc2\xa0\xc2\xbbBreak the Ice\xc2\xab, ki pa je vklju\xc4\x8deval \xc5\xa1e veliko drugih videospotov pesmi Britney Spears. Nato je Britney Spears, oble\xc4\x8dena v policistko, pri\xc4\x8dela nastopati s pesmijo\xc2\xa0\xc2\xbbWomanizer\xc2\xab. Britney Spears in njeni spremljevalni plesalci so nato zapustili areno in se vrnili z druge strani ter pri\xc4\x8deli izvajati pesem \xc2\xbbCircus\xc2\xab. \xc4\x8cez turnejo so naredili tudi nekaj sprememb. Med prvim koncertom v New Orleansu je po pesmi \xc2\xbbEverytime\xc2\xab\xc2\xa0izvedla Duffyjino pesem \xc2\xbbI'm Scared\xc2\xab. Kakorkoli \xc5\xbee, po nastopu sta dve spremljevalni pevki ostali na odru. Kasneje te pesmi niso ve\xc4\x8d izvajali. Pesem \xc2\xbbMannequin\xc2\xab\xc2\xa0so izvajali na drugem koncertu v Parizu, takoj za pesmijo \xc2\xbbGet Naked (I Got a Plan)\xc2\xab\xc2\xa0s kratko vmesno to\xc4\x8dko s poudarkom na lu\xc4\x8deh. Pesem so izvajali do 26. julija 2009. Z verzijo pesmi\xc2\xa0\xc2\xbbYou Oughta Know\xc2\xab\xc2\xa0Alanis Morissette so od 5. septembra 2009 nastopali na nekaterih severnoameri\xc5\xa1kih koncertih. Poleg tega so na za\xc4\x8detku evropskih koncertov izvajali remixe pesmi \xc2\xbbPiece of Me\xc2\xab, \xc2\xbbRadar\xc2\xab, \xc2\xbbOoh Ooh Baby\xc2\xab, \xc2\xbbDo Somethin'\xc2\xab, \xc2\xbbI'm a Slave 4 U\xc2\xab,\xc2\xa0\xc2\xbb...Baby One More Time\xc2\xab\xc2\xa0in \xc2\xbbWomanizer\xc2\xab.\n_START_SECTION_\nSprejem kritikov\n_START_PARAGRAPH_\nPo prvem koncertu je turneja prejela v glavnem pozitivne ocene s strani glasbenih kritikov. Stacey Plaisance iz revije Associated Press je napisala, da je turneja \xc2\xbb\xc5\xa1e en odlo\xc4\x8den korak v pravo smer\xc2\xab\xc2\xa0in da Britney Spears \xc2\xbbnastopa v zelo dobro skoreografiranih to\xc4\x8dkah\xc2\xab. Ann Powers iz revije Los Angeles Times je napisala: \xc2\xbbKljub temu, da prva to\xc4\x8dka ni bila tako uspe\xc5\xa1na, je skoraj zagotovljeno, da bo vse skupaj velika uspe\xc5\xa1nica.\xc2\xab Jon Caramanica iz revije The New York Times je napisal, da je\xc2\xa0\xc2\xbb[koncert] bolj lasvega\xc5\xa1ka _NEWLINE_zastra\xc5\xa1ujo\xc4\x8da kompleksnost. \xc4\x8ceprav ne govori veliko, se gd\xc4\x8d. Spears zdi sijo\xc4\x8da in svobodna.\xc2\xab Dixie Reid iz revije The Sacramento Bee je menil, da je koncert \xc2\xbbhipnotiziral ob\xc4\x8dinstvo z veliko produkcijo s posnetki za zabavo (vklju\xc4\x8dno s poljubom Britney Spears in Madonne), konfeti, ble\xc5\xa1\xc4\x8dicami in celo hoduljami. Kdo bi lahko prosil za ve\xc4\x8d? Vsi so se zdeli zadovoljni s cirkusom.\xc2\xab Neil McCormick iz revije The Daily Telegraph je napisal, da je Britney Spears \xc2\xbbkraljica produkcije popa in ponovno si pribori svojo diamantno krono z najbolj plasti\xc4\x8dno pop turnejo vseh \xc4\x8dasov.\xc2\xab_NEWLINE_Novinar revije People, Chuck Arnold, je napisal, da Britney Spears \xc2\xbbpravzaprav nikoli ni pri\xc5\xa1la v svojo staro formo [...] Veliko plesalcev je bilo uspe\xc5\xa1nej\xc5\xa1ih od nje.\xc2\xab Jeff Montgomery iz MTV-ja je tako hvalil kot kritiziral nastop Britney Spears: \xc2\xbbDa, dobrodo\xc5\xa1li v Britneyjinim cirkusom, veliki, glasni, zabavni aferi brez pomena... Izgleda enkratno oble\xc4\x8dena v ne\xc5\xa1teto \xc5\xa1tevilo oblek in \xc5\xa1e vedno lahko ustvari najbolje. [...] Okoli nje pa je veliko tr\xc5\xbeenja.\xc2\xab Jane Stevenson iz revije Toronto Sun je nastopu Britney Spears dodelil tri od petih zvezd, saj \xc2\xbbse je dogajalo toliko re\xc4\x8di -- vklju\xc4\x8dili so borilne ve\xc5\xa1\xc4\x8dine, kolesarje, ipd. -- zato ni bilo \xc4\x8dasa, da bi se osredoto\xc4\x8dili na to, kako odli\xc4\x8dna je. [...] Lahko da ni pela v \xc5\xbeivo (to lahko samo domnevamo) in se premika po odru, vendar v vse skupaj vklju\xc4\x8di enkratno strast, veselje in razburljivost.\xc2\xab Craig Rosen iz revije The Hollywood Reporter je trdil, da \xc2\xbbna koncu Britney in njena dru\xc5\xbeba ustvarijo zabaven spektakel, vendar si nih\xc4\x8de ne more pomagati, da ne bi \xc5\xbeelel, da bi v turnejo vlo\xc5\xbeila ve\xc4\x8d same sebe.\xc2\xab Sean Daly iz revije St. Petersburg Times je napisal: \xc2\xbbKo Britney v sklopu turneje za promocijo albuma Circus zaigra na forumu Times jo veliko ljudi kritizira zaradi njenega uspeha in ne njenih padcev. [...] Vendar smo na koncu vsi zavistni in hvale\xc5\xbeni, ljubosumni in veseli. Vsi jo imamo radi in jo sovra\xc5\xbeimo iz podobnih razlogov.\xc2\xab\n_START_SECTION_\nKomercialnost\n_START_PARAGRAPH_\nTeden dni po tem, ko so potrdili turnejo The Circus Britney Spears, so \xc5\xbee prodali 400.000 vstopnic za severnoameri\xc5\xa1ke koncerte, zaradi \xc4\x8desar so sponzorji turneje dodali \xc5\xa1e \xc5\xa1est koncertov, in sicer v Los Angelesu, Torontu, New Jerseyju, Chicagu, Long Islandu in Anaheimu. Nato so \xc5\xa1estim turnejam v Zdru\xc5\xbeenem kraljestvu dodali \xc5\xa1e dva koncerta in v tednu dni so prodali \xc5\xbee 100.000 vstopnic. Britney Spears je s koncertom v areni American Airlines podrla rekord za najve\xc4\x8djo udele\xc5\xbeenost, ki ga je prej imela Celine Dion z 18.644 ljudmi. V prvem delu severnoameri\xc5\xa1ke turneje, ki je bil razprodan, so z 20.498 prodanimi vstopnicami zaslu\xc5\xbeili 61,1 milijonov $, s \xc4\x8dimer je postala najbolje prodajana turneja \xc4\x8detrtine leta 2009 na celini. Poleg tega je turneja s koncerti v Londonu, Manchestru in Dublinu zaslu\xc5\xbeila 13 milijonov $ ter z 74,1 milijoni $ postala tretja najbolje prodajana turneja na svetu tistega leta. Koncert Copenhagen v Parkenu je obiskalo 40.000 ljudi, s \xc4\x8dimer je postal njen najbolje prodajan koncert po koncertu v Mexico Cityju leta 2002. Tudi drugi del severnoameri\xc5\xa1kih koncertov je bil razprodan, zaslu\xc5\xbeili so 21,4 milijonov $, s \xc4\x8dimer je turneja iztr\xc5\xbeila \xc5\xbee 94 milijonov $. Njene prve tri koncerte v Melbourneu so bile razprodane. S \xc5\xa1tirimi koncerti v areni Acer v Sydneyju so prodali 66.247 vstopnic, s \xc4\x8dimer je postala Britney Spears najbolje prodajana glasbenica tamkaj\xc5\xa1nje arene. Turnejo je revija Billboard je uvrstila na sedmo mesto svojega seznama 25 najbolj\xc5\xa1ih turnej leta 2009, saj naj bi iztr\xc5\xbeila 94 milijonov $. Kakorkoli \xc5\xbee, samo sedemdeset koncertov od sedemindevetdesetih so vpo\xc5\xa1tevali. S turnejo The Circus Starring Britney Spears je Britney Spears postala enaindvajseta pri turnejah najuspe\xc5\xa1nej\xc5\xa1a ustvarjalka desetletja in najmlaj\xc5\xa1a in \xc4\x8detrta \xc5\xbeenska na seznamu, takoj za Madonno, Celine Dion in Cher. Turneja je v Severni Ameriki postala najbolje prodajana turneja samostojnega glasbenika in \xc4\x8detrta najbolje prodajana turneja sploh. Februarja 2010 je podjetje Pollstar izdalo seznam 50 najbolj\xc5\xa1ih koncertnih turnej leta 2009. Turnejo so s 131,5 milijoni zaslu\xc5\xbeenimi $ imenovali za peto najbolje prodajano turnejo leta. Maja 2010 je revija Hollyscoop turnejo uvrstila na peto mesto svojega seznama 15 najbolje prodajanih turnej \xc5\xbeenskih ustvarjalk vseh \xc4\x8dasov."